《瑞云浓 其二 王显之席上》
宋代·杨无咎

料峭寒生，知是那番花信。算来都为，惜花人做恨。

看犹未足，早都枝头吹尽。曲栏幽榭，乱红成阵。酾酒花前，试停杯、与细问。

褪香销粉，问东君怎忍。韶华过半，谩赢得、几场春困。

厌厌空自，为花愁损。

作者简介：杨无咎（1097～1171）字补之，杨一作扬，一说名补之，字无咎。自号逃禅老人、清夷长者、紫阳居士。临江清江（今江西樟树）人，寓居洪州南昌。绘画尤擅墨梅。水墨人物画师法李公麟。书学欧阳询，笔势劲利。今存《逃禅词》一卷，词多题画之作，风格婉丽。生平事迹见《宋史翼》卷三六。